stanford-oval/wikipedia huggingface dataset:
ג'ולי האריס
קריירת משחק > תיאטרון

האריס הייתה מגדולות השחקניות בברודוויי בכל הזמנים עם זכייה חסרת תקדים ב-5 פרסי טוני מתוך 9 מועמדויות.
את הפרס הראשון שלה קטפה בשנת 1952 על הופעתה בתפקיד הזמרת סאלי בולס במחזה "אני מצלמה". בשנת 1956 זכתה בפרס השני שלה על תפקיד ג'ואן, אישה המועמדת למשפט ומוצאת להורג במחזה "The Lark". ב-1969 זכתה על הופעתה במחזה "Forty Carats". ב-1972 זכתה בפרס טוני רביעי על גילום דמותה של מרי טוד לינקולן במחזה "The Last of Mrs. Lincoln". האריס זכתה בפרס החמישי שלה בשנת 1976 על גילום 5 דמויות שנות במחזה " The Belle of Amherst" של ויליאם לוס. על עבודתה במחזה זכתה האריס באותה השנה גם בפרס גראמי לאלבום המדובר הטוב ביותר.
בשנת 1994 הפיקה את המחזה "Exile in Jerusalem" של המחזאי הישראלי מוטי לרנר במסגרת פסטיבל ויליאמסטאון במסצ'וסטס, ושיחקה בו את אלזה לסקר שילר - המשוררת היהודייה גרמניה שנמלטה מגרמניה ב-1933 ועלתה לירושלים ב-1939.
בשנת 2002 קיבלה האריס את פרס מפעל החיים בטקס פרסי הטוני המסורתי.
קריירת משחק > קולנוע וטלוויזיה

האריס התפרסמה לראשונה כשחקנית קולנוע בתחילת שנות ה-50 בעיבוד של פרד זינמן למחזה "חבר בחתונה". תפקיד פרנקי אדמס היה הראשון של האריס בקולנוע ועליו היא הועמדה לפרס אוסקר לשחקנית הטובה ביותר. בהמשך העשור הפכה לכוכבת קולנוע בזכות תפקיד ראשי בקלאסיקה של איליה קאזאן "קדמת עדן" לצידו של ג'יימס דין, זכתה בפרס אמי על תפקידה בסרט הטלוויזיה "Little Moon of Alban" והופיעה גם בדרמה "אני מצלמה" בתפקיד סאלי בולס עליו הייתה מועמדת לפרס באפט"א לשחקנית הטובה ביותר.
בשנות ה-60 התפרסמה האריס בלהיטי קולנוע כמו סרט האימה הפסיכולוגי של רוברט ווייז "טירה המסתורית" בתפקיד אלינור "נל" לאנס", מותחן הפשע "הרפר" לצד כובי הקולנוע פול ניומן ולורן באקול, הדרמה של ג'ון יוסטון "השתקפויות בעין זהב" בתפקיד אליסון אשתו החולה של מוריס לנגדון והקומדיה של פרנסיס פורד קופולה "אתה ילד גדול עכשיו". מחוץ לקולנוע זכתה האריס בשנת 1962 בפרס אמי שני לשחקנית הטובה בתפקיד ראשי על הופעתה בתוכנית "Hallmark Hall of Fame".
בשנות ה-80 שיחקה האריס באופרת הסבון "נוטס לנדינג" ובשנת 1990 בסדרת הטלוויזיה התיעודית המצליחה "מלחמת האזרחים" בתפקיד הסופרת מרי צ'סונט. היא התפרסמה לאחרונה בסרטים "גורילות בערפל" מועמד 5 פרסי האוסקר של מייקל אפטד בתפקיד הפעילה ההומניטארית רוזמונד קר, "אישה בהפתעה" של פרנק אוז בתפקיד אדנה אמו של הארכיטקט ניוטון דייוויס (סטיב מרטין) ובעיבוד הקולנועי של ג'ורג' א. רומרו לספר האימה "החצי האפל" בתפקיד רג'י דלספס עליו היה הייתה מועמדת לפרס סאטורן.
האריס זכתה בשנת 2000 בפרס אמי שלישי על הדיבוב שעשתה בסרט הדוקומנטרי "Not for Ourselves Alone: The Story of Elizabeth Cady Stanton & Susan B. Anthony".
בכל הקריירה שלה הייתה האריס מועמדת ל-11 פרסי אמי, מהם זכתה בשלושה.
חיים אישיים

האריס נישאה והתגרשה במהלך חייה 3 פעמים, ממערכות נישואיה נולד לה ילד אחד בשם פיטר. בשנת 2005 קיבלה האריס על תרומתה לתרבות האמריקאית את פרס מרכז קנדי.
האריס נאבקה בחייה האישיים במחלת סרטן השד ושרדה שני מקרי שבץ.
היא נפטרה ב-24 באוגוסט 2013 מאי-ספיקת לב בביתה שבעיירה צ'אתהאם שבמסצ'וסטס, בת 87 בפטירתה.
פילמוגרפיה

חבר בחתונה (1952)
אני מצלמה (1955)
קדמת עדן (1955)
רקוויאם למתאגרף (1962)
הטירה המסתורית (1963)
אתה ילד גדול עכשיו (1966)
הרפר (1966)
השתקפויות בעין זהב (1967)
הפרידה (1968)
האנשים ממול (1970)
מסע הארורים (1974)
פעמון הזכוכית (1979)
המתנה (1979) - סרט טלוויזיה
מפצח האגוזים (1986)
גורילות בערפל (1988)
אישה בהפתעה (1992)
החצי האפל (1993)
נסחב (1996)
אלן פוסטר (1997) - סרט טלוויזיה
נערי הזהב (2008)
שומרי האור (2010)
טלוויזיה

נוטס לנדינג (1980–1987)
מלחמת האזרחים (1990)
סקרלט (1994)
ג'ולי האריס בסרט "קדמת עדן", (1955)
ג'ק מיטשל

| --- | --- |

 לידה:  13 בספטמבר 1925 קי וסט, ארצות הברית 
 פטירה:  7 בנובמבר 2013 (בגיל 88) ניו סמירנה ביץ', ארצות הברית 
 תחום יצירה:  צילום 
 אתר רשמי
 
ג'ק מיטשל (באנגלית: Jack Mitchell; ‏13 בספטמבר 1925 – 7 בנובמבר 2013) היה צלם אמריקאי. הוא צילם אמנים אמריקאים, רקדנים, מוזיקאים, שחקני קולנוע ותיאטרון. למיטשל היה סטודיו ברחוב 74 בסמוך לשדרה הראשונה בניו יורק. הארכיון השלם שלו נמצא בתהליך דיגיטציה שעתיד להימשך שנים רבות. ישנם למעלה מ-5,600 קבצים בשחור לבן בלבד וכמיליון תשלילים. המחזאי אמריקני פורה זוכה שלושה פרסי פוליצר, אדוארד אלבי, תיאר אותו במילים: "ג'ק הוא היסטוריון יוצא דופן למדי. אני מניח שאפשר לקרוא לו צלם, אבל הוא מתעלה על זה".
ביוגרפיה > ראשית חייו

ג'ק מיטשל נולד בקי וסט בשנת 1925 וגדל בחוף ניו סמירנה (אנ'), פלורידה. כשהיה בן 14 הוריו זיהו את כישרונו כצלם ובנו לו חדר חושך. הם גם קנו לו מצלמה יקרה אותה לקח לעצרת מלחמה ב-1942 בחוף דייטונה כדי לצלם את כוכבת הוליווד ורוניקה לייק. מיטשל מכר את התצלום לעיתון דייטונה ביץ' אובזרוור (אנ'). בגיל 16 הפך לאדם הצעיר ביותר שעיתון הנפיק עבורו תעודת עיתונות רשמית.
ג'ק התגייס לצבא ארצות הברית והעביר את שירותו הצבאי באיטליה של סוף מלחמת העולם השנייה. הוא שירת כצלם יחסי ציבור של צבא ארצות הברית. בשנת 1950, כמה שנים לאחר חזרתו לארצות הברית, עבר לעיר ניו יורק. לפי הצעתו של חלוץ הריקודים המודרניים, טד שון (אנ'), הוא התמקד תחילה בצילומי ריקוד ורקדנים. ויליאם קומו (אנ'), עורך מגזין דאנס (אנ') (ובהמשך עורך ומוציא לאור של המגזין After Dark) החל לשלוח את ג'ק לצלם צילומים עבור המגזין. הוא המשיך לצלם 168 צילומי שער עבור המגזין ההוא בלבד.
בשנת 1957 פגש ג'ק את בוב פאבליק. תוך מספר שבועות הם עברו לגור בדירה גדולה בשדרת יורק ברחוב 74 מזרח עם מקום לסטודיו, חדר חושך ומגורים. בוב הפך לשותף לעסקים ולחיים של ג'ק.
ביוגרפיה > שיא הקריירה

בשנות השישים של המאה העשרים עורך מדור האמנות והפנאי של ניו יורק טיימס, סימור פק (אנ'), ועורך הצילומים לוני שליין (אנ'), התוודעו לעבודתו של ג'ק מיטשל והחלו להזמין אותו לצלם אמנים ופרויקטים גדולים. תצלומיו של מיטשל הופיעו על עטיפות המגזינים הניו יורק טיימס, רולינג סטון, מגזין פיפל, ניוזוויק, טיים, לייף, After Dark (אנ'), ווג, אל, הרפרס בזאר, ואניטי פייר, מאדאם פיגארו (אנ') ושטרן. הקריירה שלו כללה צילומים של אירועים תרבותיים וחברתיים עם חברים אישיים כולל פאטי לופונה (אנ'), המלחין נד רורם (אנ'), הרקדנים ג'ודית ג'יימסון (אנ'), קווין מקנזי (אנ'), מרס קנינגהם, המבקר קלייב בארנס (אנ'), המחזאי אדוארד אלבי והכוכבת ההוליוודית גלוריה סוונסון. הוא צילם את סוונסון באמבטיה שלה ובעת בדיקת א.ק.ג אצל הקרדיולוג שלה. ג'ק גם היה חבר קרוב של אלווין איילי והיה הצלם שלו מראשית להקת הריקודים שלו בשנת 1960 והמשיך לצלמו עוד שנים רבות. בנוסף, הוא צילם את משפחת קנדי בבית הלבן. ג'ק גם היה אחד הצלמים האחרונים שצילמו את ג'ון לנון ויוקו אונו ימים ספורים לפני רצח לנון.
ביוגרפיה > פרישה

בשנת 1995 פרש ג'ק רשמית. הניו יורק טיימס הוקיר אותו בכתבה מאוירת בעמוד מלא על ארבעים וחמש שנותיו כצלם מרכזי בעיר ניו יורק. הארכיונים שלו מאותה קריירה כוללים תשלילים, שקפים והדפסי וינטג' ולמעלה מחמשת אלפים מפגשי צילום עם אמנים מכל התחומים. לאחר פרישתו עבר עם בן זוגו, בוב פאבליק, בחזרה לעיר הולדתו חוף ניו סמירנה שבפלורידה. ג'ק הסב את המחסן בביתם החדש לחדר חושך, שם הדפיס מאות מתצלומיו אותם הציג בתערוכות.
בשנת 2006 יצא הסרט "ג'ק מיטשל: חיי בשחור לבן" הסוקר את קורות חייו. הסרט השתתף בפסטיבל הסרטים ההומו-לסבי בניו יורק.
בשנת 2009 ג'ק על סיפון בריכת השחייה בביתו לאחר שהניח צינור מים לבריכה. הוא נפל על גבו וכמה חוליות נפגעו בעמוד השדרה שלו. ג'ק נותח אך לא הצליח מאז לעמוד ישר והוא חווה כאבי גב מתמידים. חודשים לאחר מכן, כשהוא עדיין היה מחלים, בן זוגו בוב עבר ניתוח לזיהום בטן ונפטר לפני שהתעורר מההרדמה. ג'ק לא הצליח לעבוד בחדר החושך בגלל בעיית הגב שלו וסירב להיראות בפומבי בגלל חוסר יכולתו לעמוד או ללכת כרגיל, ג'ק הפך למתבודד. למזלו מעגל של חברים קרובים נהג לבקר אותו. ב-7 בנובמבר 2013 ג'ק נפטר בביתו.
פרסים והוקרה

1999 - PhotoHighway.Com - הישג יוצא מן הכלל בצילום
2001 - המרכז האטלנטי לאמנויות - פרס הצטיינות
2002 - פרס מגזין Dance
2003 - מרכז Thrasher-Horne לאומנויות.
מצילומיו

טרומן קפוטה
מריל סטריפ
אלפרד היצ'קוק
נטלי ווד
לאונרד ברנשטיין
אנדי וורהול
לאונטין פרייס, 1994
אן ריינקינג
הערות שוליים

↑  ג'ק מיטצ'ל: חיי בשחור לבן, באתר "הבמה", ‏2006
| --- | --- |
בקרת זהויות :  NLI: 987007410222205171  BnF: cb15554250t (data)  CANTIC: a1179379x  CiNii: DA12433300  GND: 120832364  ISNI: 0000 0000 4303 3962  LCCN: nb91388418  MusicBrainz: afc799ed-db7a-4611-8817-580d670a38cd  PIC: 352005  SNAC: w61c3fpd  VIAF: 19994658   WorldCat (עם VIAF): 19994658
ג'יימס מינגוס

| --- | --- |

 לידה:  1964 (בן 60 בערך) ארצות הברית 
 השכלה:  אוניברסיטת המדינה וינונה 
 השתייכות:   צבא ארצות הברית
 תקופת הפעילות:  מ-1981
 דרגה:   גנרל
 תפקידים בשירות
 מפקד גדוד ברגימנט הריינג'רס ה-75  מפקד צוות קרב החטיבתי הרביעי של הדיוויזיה הרביעית  מפקד הדיוויזיה המוטסת ה-82  קצין אג"ם של המטות המשולבים  מנהל המטות המשולבים  סגן ראש מטה צבא ארצות הברית
 פעולות ומבצעים
 מלחמת עיראק מלחמת אפגניסטן
 עיטורים
   מדליית השירות המצוין   מדליית השירות העילאי של מחלקת ההגנה  לגיון ההצטיינות (3)   כוכב הארד (5)   לב הארגמן
 
ג'יימס מינגוס (באנגלית: James J. Mingus) הוא קצין בדרגת גנרל, המשרת כסגן ראש מטה צבא ארצות הברית.
ביוגרפיה

מינגוס התגייס ב-1981 למשמר הלאומי של איווה. ב-1985 סיים לימודי תואר ראשון באוניברסיטת המדינה וינונה (אנ'), והחל קורס קציני ארטילריה. ב-1987 החל בשירות הקבע בצבא ארצות הברית וסיים קורס קציני חי"ר.
הוא שירת כקצין בדיוויזיה השלישית במערב גרמניה עד 1991. לאחר מכן פיקד על פלוגה רובאית ברגימנט החי"ר המוצנח ה-505 של הדיוויזיה המוטסת ה-82 וכמפקד פלגת הסיור של הדיוויזיה ומפקד פלוגת הסיור של הקורפוס המוטס ה-18. בשנים 1997–1999 הוא הדריך בתוכנית קצונת המילואים באוניברסיטת טנסי.
בשנת 2000 הצטרף לרגימנט הריינג'רס ה-75 ושימש קצין האג"ם של הגדוד הראשון במהלך מלחמת אפגניסטן, הוא עוטר בכוכב הארד על לחימתו במבצע אנקונדה. ב-2003 עבר לשרת בפיקוד המבצעים המיוחדים המשולבים. ב-2005 מונה למפקד גדוד האימונים הרביעי של הריינג'רס. ב-2007 מונה למפקד הגדוד המיוחד של הריינג'רס (סיור, מודיעין, מבצעים, הכשרה וקשר).
ב-2010 מונה למפקד צוות הקרב החטיבתי הרביעי של הדיוויזיה הרביעית אותה הוביל במלחמת אפגניסטן. בהמשך שירותו שירת בפיקוד מרכז של ארצות הברית כעוזר מפקד הפיקוד, וכקצין התכנון. הוא שירת כסגן מפקד הדיוויזיה הרביעית, ובתפקיד זה שימש קצין משימה להערכות כוחות הצבא באירופה במהלך המלחמה בדונבאס. בתפקידו הבא פיקד על מרכז פיקוד המשימה בפורט לוונוורת' תחת פיקוד האימונים וההדרכה של צבא ארצות הברית.
באוגוסט 2018 מונה למפקד הדיוויזיה המוטסת ה-82. באוקטובר 2020 מונה לקצין אג"ם של המטות המשולבים. ביוני 2022 מונה למנהל המטות המשולבים. בינואר 2024 הועלה לדרגת גנרל ומונה לסגן ראש מטה צבא ארצות הברית.
מינגוס נשוי לאיימי והם הורים לשני בנים ובת.
ג'יימס מירליס

| --- | --- |

 לידה:  5 ביולי 1936 סקוטלנד, הממלכה המאוחדת
 פטירה:  29 באוגוסט 2018 (בגיל 82) קיימברידג', אנגליה, הממלכה המאוחדת
 ענף מדעי:  כלכלה
 עיסוק:  כלכלה פוליטית
 מקום לימודים:  אוניברסיטת אדינבורו (1957)  טריניטי קולג' (1963)  Douglas Ewart High School  אוניברסיטת קיימברידג' 
 מנחה לדוקטורט:  ריצ'רד סטון 
 מוסדות:  האוניברסיטה הסינית בהונג קונג, אוניברסיטת אוקספורד, אוניברסיטת קיימברידג'
 תלמידי דוקטורט:  ניקולס שטרן, Azizur Rahman Khan, John Fingleton, Chris J. Harris, Colin Rowat, Michael David Hamer, Joseph von Rosthorn Farrell, Anindya Banerjee, Thomas Renström, Mohammed H. I. Dore, Paul Seabright, Alan Manning, פרנקלין אלן, ג'ון ויקרס, Ravi Kanbur, פטר ג'. האמונד, בארי ניילבאף, ג'רי א. האוסמן, גארת' מיילס, Seong-Lin Na 
 פרסים והוקרה:  פרס נובל לכלכלה (1996)
 
ג'יימס אלכסנדר מירליס (באנגלית: James Alexander Mirrlees;‏ 5 ביולי 1936 – 29 באוגוסט 2018) היה כלכלן בריטי וזוכה פרס נובל למדעי הכלכלה, ביחד עם ויליאם ויקרי בשנת 1996.
ביוגרפיה

מירליס התחיל את דרכו באוניברסיטת אדינבורו, שם גם סיים את לימודי התואר השני בשנת 1957. בשנים 1968–1976 כיהן מירליס כפרופסור אורח שלוש פעמים במכון הטכנולוגי של מסצ'וסטס. הוא היה גם פרופסור אורח באוניברסיטת קליפורניה בברקלי (1986) ובאוניברסיטת ייל (1989). הוא לימד גם באוניברסיטת אוקספורד ובאוניברסיטת קיימברידג'. בתקופה זו פרסם מירליס מאמרים רבים, אשר עוסקים רבות במידע א-סימטרי אשר זיכו אותו בסופו של דבר בפרס נובל בכלכלה בשנת 1996. בנוסף על כך, מירליס היה חבר במועצת היועצים הכלכליים של סקוטלנד.
מירליס נפטר בקיימברידג' ב-29 באוגוסט 2018.
בראהמי

הכתב הבראהמי
בראהמי (בסנסקריט: ब्राह्मी, Brāhmī) היא אחת מצורות כתב ההברות הקדומות ששמשו בהודו העתיקה.
מהבראהמי התפתחו רוב הכתבים המאוחרים הנפוצים בדרום ודרום-מזרח אסיה (להוציא את אלו המבוססים על הכתב הסיני), אולם כבר בימי הביניים נשכחה צורת כתב זו לחלוטין. הכתב הבראהמי פוענח רק במאה ה-18. הכתובות הקדומות ביותר בכתב הבראהמי הן כתובותיו של המלך אשוקה.
היסטוריה

בקרב החוקרים ההודיים רווחת ההנחה[דרוש מקור] כי מקורו של כתב זה הוא בהודו עצמה. מסייעות להנחה זו הכתובות הקדומות הטרום-הינדיות שנתגלו בהראפה ובמואנג'ודארו מהאלף השני והשלישי לפנה"ס. לעומת זאת בקרב החוקרים מחוץ להודו מקובלת ההנחה[דרוש מקור] כי כתב זה התפתח מהכתב הארמי, תאוריה הנתמכת בצורתן הדומה של האותיות לאותיות הארמיות.
בנאדיק

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
בַּנַאדִיק (בעברית: קראתי לך) הוא אלבומה השני של הזמרת הערבייה-ישראלית נסרין קדרי. האלבום יצא לאור ב-3 בנובמבר 2016, תחת חסותה של חברת התקליטים ליאם הפקות. מתוך האלבום יצאו מספר סינגלים, כשהבולטים ביותר מביניהם הם: "קצת שונה", "בסיבוב השני", "זה נכון", "העזתי" ושיר הנושא "בנאדיק".
השיר "העזתי" היה לסינגל היחידי מתוך האלבום שנכנס אל המצעד של רשת ג'.
רקע והפקה

האלבום הופק על ידי פזמונאים רבים, ביניהם שי ראובני שהפיק את "בסיבוב השני", דודו טסה וניר מימון שהפיקו את "העזתי", אבי גוטמן שהפיק את "זה נכון" ו-"אמא שלך", נדב ביטון שהפיק את "מילה אחת", ו"בנאדיק", ואלירן אביטל שהפיק את "דוד מאמריקה", אשר נכתב על ידי דיקלה.
יוסי חרסונסקי סקר את האלבום בחיוב ואף העניק לו ציון של ארבעה כוכבי זהב מתוך חמישה בסך הכול.
רשימת רצועות

| בנאדיק> מס' | בנאדיק> שם | בנאדיק> משך | בנאדיק>  | בנאדיק>  | בנאדיק>  | בנאדיק>  | בנאדיק>  | בנאדיק>  | בנאדיק>  |
| --- | --- | --- | --- | --- | --- | --- | --- | --- | --- |
| 1. | קצת שונה  | 3:33 |  |  |  |  |  |  |  |
| 2. | בסיבוב השני  | 3:26 |  |  |  |  |  |  |  |
| 3. | זה נכון  | 4:13 |  |  |  |  |  |  |  |
| 4. | העזתי  | 3:36 |  |  |  |  |  |  |  |
| 5. | בנאדיק  | 4:10 |  |  |  |  |  |  |  |
| 6. | מילה אחת  | 3:36 |  |  |  |  |  |  |  |
| 7. | דוד מאמריקה  | 3:17 |  |  |  |  |  |  |  |
| 8. | אמא שלך  | 3:44 |  |  |  |  |  |  |  |
| 9. | מילים שקטות (בשיתוף הראל סקעת)   | 3:48 |  |  |  |  |  |  |  |
| 10. | אחאב אל חיאה  | 3:35 |  |  |  |  |  |  |  |
| 11. | לך נשבעתי  | 4:28 |  |  |  |  |  |  |  |
| 12. | זוג עיניים  | 3:59 |  |  |  |  |  |  |  |
| 13. | מחרוזת ערבית  | 13:39 |  |  |  |  |  |  |  |
| 14. | בינת אל סולטן (בשיתוף אבי מסיקה)   | 3:19 |  |  |  |  |  |  |  |
| משך כולל: | משך כולל: | 60:07 |  |  |  |  |  |  |  |
הערות שוליים

↑  בנאדיק, יוסי חרסונסקי
↑  "בנאדיק - מוסיקה נטו". מוסיקה נטו. אורכב מ-המקור ב-2018-09-04. נבדק ב-2018-09-03.
1 2  "בנאדיק - יוסמיוסיק". יוסמיוסיק. 2016-12-02. נבדק ב-2018-09-03.
↑  נסרין קדרי  - לינקיפדיה, באתר www.linktone.co.il
↑  5.1.2017 – פזמונט, באתר pizmonet.co.il
↑  נסרין קדרי הערוץ הרשמי (2015-08-30), נסרין קדרי - בסיבוב השני (הקליפ) Nasrin Kadri, נבדק ב-2018-09-03
↑  נסרין קדרי הערוץ הרשמי (2016-11-03), נסרין קדרי - העזתי Nasrin Kadri, נבדק ב-2018-09-03
↑  נסרין קדרי הערוץ הרשמי (2016-08-15), נסרין קדרי - זה נכון (קליפ מילים) Nasrin Kadri, נבדק ב-2018-09-03
↑  נסרין קדרי הערוץ הרשמי (2016-11-03), נסרין קדרי - אמא שלך Nasrin Kadri, נבדק ב-2018-09-03
↑  נסרין קדרי הערוץ הרשמי (2016-04-17), נסרין קדרי - מילה אחת Nasrin Kadri, נבדק ב-2018-09-03
↑  נסרין קדרי הערוץ הרשמי (2016-01-09), נסרין קדרי - בנאדיק Nasrin Kadri, נבדק ב-2018-09-03
↑  נסרין קדרי הערוץ הרשמי (2016-11-03), נסרין קדרי - דוד מאמריקה Nasrin Kadri, נבדק ב-2018-09-03
| נסרין קדרי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נסרין קדרי • בנאדיק • לומדת ללכת |  |
| מיני-אלבומים | 2024 • תקשיבו טוב |  |
| ערכים קשורים | "אייל גולן קורא לך" • The Voice ישראל • ליאם הפקות • "נסרין אגדה" |  |
| נסרין קדרי – סינגלים |
| --- | --- | --- |
| נסרין קדרי | "מה היא אהבה" • "אל תלך" • "אנא בחיבאק" • "לאן המשכת?" • "אתה עושה לי טוב" • "חייאתי" |  |
| בנאדיק | "בסיבוב השני" • "קצת שונה" • "בנאדיק (קוראת לך)" • "מילה אחת" • "זה נכון" • "מילים שקטות" • "העזתי" |  |
| לומדת ללכת | "באתי להחזיר לך" • "תאמרו לו" • "לומדת ללכת" • "לובשת חיוך" • "היינו שניים" • "גורל אחד" • "קרנבל רק היום" • "אלבי מעאק" |  |
| סינגלים אחרים | "ישמע-האל" • "לא רחוק הוא היום" • "מהכפר אל הכיכר" • "רוצי עם הלב" • "טיפה דמעות" • "לפני שהכרתי אותך" • "איזה יום טוב" • "מכל האהבות הזמניות" • "חביב אלבי" • "תמיד תזכור" • "תנו לגדול בשקט" • "בום" • "אהובי" • "בוקר טוב עולם" • "תסמעני" • "חצי משוגעת" • "ג'ינס או טייץ" • "לילה" • "אז מה עם ההוא" • "מי אמר" • "מאושרים" • "לא סתם" • "תהמר עליי" |  |
בן תורג'מן

בן תורג'מן (נולד ב-9 בינואר 1989) הוא כדורגלן ישראלי המשחק בעמדת המגן השמאלי.
קריירה

תורג'מן נולד בנצרת עילית למשה תורג'מן, יליד מרוקו, ולאודליה לבית כהן, ילידת ישראל, והחל לשחק כדורגל במחלקת הנוער של הפועל נצרת עילית. ב-18 בנובמבר 2006 ערך את הופעת הבכורה שלו בקבוצה הבוגרת של המועדון, בתיקו 1–1 נגד עירוני קריית שמונה במסגרת הליגה הלאומית, ובמשחק זה גם הבקיע את שער הבכורה שלו בקריירה. בעונה זו ערך בסך הכל שש הופעות ליגה במדי הקבוצה הבוגרת, ובמקביל המשיך לשחק בקבוצת הנוער, במדיה שיחק גם בעונה שלאחר מכן. במהלך עונת 2008/2009 החל לקבל דקות משחק רבות יותר בקבוצה הבוגרת, לאחר שירדה לליגה הארצית, ולקראת סיום העונה תפס מקום קבוע בהרכב הקבוצה וסייע לה להעפיל בחזרה לליגה הלאומית. בעונה שלאחר מכן שותף רק בשלושה משחקי ליגה לאחר שהיה פצוע במשך רוב שלבי העונה, אך בעונת 2010/2011 חזר להרכב הקבוצה, ובמשך שלוש עונות היה המגן השמאלי הבכיר במועדון.
בקיץ 2013 חתם בהפועל באר שבע מליגת העל ביחד עם חברו לקבוצה בן ביטון. ב-30 בדצמבר 2013 ערך את הופעת הבכורה שלו בליגת העל, בניצחון 3–1 נגד הפועל תל אביב, בעקבות פציעתו של אופיר דוידזאדה, המגן השמאלי הבכיר של הקבוצה. לאחר שדוידזאדה לא הצליח להתאושש מהפציעה תפס את מקומו בהרכב עד לסיום עונת 2013/2014 וערך בסך הכול 15 הופעות ליגה.
ב-10 ביוני 2014 הושאל להפועל עכו, ובמדיה ערך 16 הופעות ליגה. בפברואר 2015 הצטרף להפועל פתח תקווה, במדיה ערך תשע הופעות ליגה ובתום עונת 2014/2015 ירד עמה לליגה הלאומית. בקיץ 2015 חזר להפועל באר שבע, ושותף בשמונה משחקי ליגה בעונת 2015/2016, בה זכתה הקבוצה באליפות ראשונה לאחר 40 שנה. בעונת 2016/2017 שותף ב-14 משחקי ליגה, זכה עם הקבוצה באליפות שנייה ברציפות, וכן זכה עמה בתואר אלוף האלופים ובגביע הטוטו.
ב-18 ביוני 2017 חתם בבני יהודה תל אביב. ב-6 באוגוסט 2017 ערך את הופעת הבכורה שלו במועדון, במשחק מול מכבי פתח תקווה בגביע הטוטו. בעונת 2017/2018 ערך 29 הופעות ליגה והיה שותף להעפלתה של הקבוצה לפלייאוף העליון.
ב-13 בינואר 2019 חזר להפועל באר שבע, אך ערך רק שלוש הופעות בכל המסגרות ושוחרר בתום העונה. ב-13 ביולי 2019 חתם במכבי נתניה. במדי הקבוצה ערך 11 הופעות ליגה בכל המסגרות.
ב-20 בינואר 2020 חתם בבני סכנין מהליגה הלאומית עד לסיום העונה.
ב-9 ביולי 2020 חזר לקבוצת נעוריו הפועל נוף הגליל, אך ב-5 בנובמבר 2020 חתם בהפועל אדומים אשדוד מליגה א' דרום.
ב-7 בספטמבר 2021 חתם במועדון ספורט רמלה מליגה ב' דרום ב'.
בשנת 2022 עשה הסבה להייטק וסיים קורס הבטחת איכות.
תארים

אליפות: 2015/2016, 2016/2017
אלוף האלופים: 2016/2017
גביע הטוטו: 2016/2017
גביע הטוטו (הליגה הלאומית): 2020/2021
הערות שוליים

↑  דורון בן דור, ‏בן תורג'מן חתם בעכו, האימונים יחלו ב-29 ביוני, באתר ONE‏, 10 ביוני 2014
↑  ארז נעמן, ‏אראל, תורג'מן, בן יאיר וג'אן הושאלו להפועל פ"ת, באתר ONE‏, 4 בפברואר 2015
↑  עמית וסר, ‏הרכש הראשון: בן תורג'מן חתם בבני יהודה, באתר ONE‏, 18 ביוני 2017
↑  בן תורג'מן סיכם במכבי נתניה, באתר ערוץ הספורט, 13 ביולי 2019
↑  מאור רחמני, ‏פינה מקום בעמדה: בן תורג'מן חתם בבני סכנין, באתר ONE‏, 20 בינואר 2020
↑  יצחק סולומון, בן תורג'מן חזר להפועל נוף הגליל, מצהיר: "חובת ההוכחה עלי", באתר ידיעות הגליל, 9 ביולי 2020
↑  שלומי והבה, בן תורגמן חתם באדומים אשדוד, באתר דאבל פס, 5 בנובמבר 2020
ברקליס סנטר

| --- | --- |


ברקליס סנטר ב-2019
 על שם:  ברקליס 
 מיקום:  ארצות הברית ברוקלין, ניו יורק, ארצות הברית
 קואורדינטות:  40°40′58″N 73°58′29″W﻿ / ﻿40.68265°N 73.974689°W﻿ / 40.68265; -73.974689
 תקופת הפעילות:  21 בספטמבר 2012 – הווה (12 שנים) 
 בעלים:  פורסט סיטי אנטרפרייזס 
 מפעיל:  קבוצת הבידור אנשוץ 
 אדריכל:  AECOM 
 מושבים:  17,732 
 www.barclayscenter.com
 he
 
ברקליס סנטר (באנגלית: Barclays Center) הוא מגרש מקורה רב-תכליתי ברובע ברוקלין שבניו יורק. המגרש יושב בחלקו מעל מסילת רכבת התחתית של ה-MTA בפינת אטלנטיק אווניו ומרכז העסקים וונדרבליט. זהו מתחם בעלות של 4.9 מיליארד דולרים עבור מגרש ספורט, עסקים ומגורים. המגרש הוא ביתה של קבוצת ברוקלין נטס מליגת ה-NBA, שמשחקת בו מאז עונת 2012/13. החל מעונת 2015/16 משמש האולם גם כבית לקבוצת ה-NHL ניו יורק איילנדרס. החסות להקמת המגרש ושמו הם על שם חברת השירותים הפיננסיים האנגלית ברקליס.
הפרויקט פותח על ידי פורסט סיטי רטנר, שרכש את הנטס בשנת 2004, במטרה להעביר אותם מניו ג'רזי למיקום זה בסמוך לשדרת אטלנטיק - מרכז ברקליס, ותחנת הרכבת תחתית (רכבות 2, 3, 4, 5 ו-B, D, N, Q, R) וטרמינל הרכבת ללונג איילנד בברוקלין, אחד ממרכזי התחבורה הנגישים ביותר בעיר. המהלך סימן חזרה של קבוצת ספורט מקצוענית לרובע, דבר שלא היה מאז עזיבת הדודג'רס ללוס אנג'לס ב-1957. מחלוקות בין תושבים מקומיים ושימוש בהפקעה, תביעות משפטיות מרובות, כמו גם מחסור במימון, עיכבו את השלמת הפרויקט בכ-4 שנים.
ב-1 במרץ 2010, בית המשפט העליון של ארצות הברית בברוקלין פסל תביעה של בעלי נכסים בנוגע לשימוש של המדינה בהפקעות. הנחת אבן הפינה לפרויקט התקיימה ב-11 במרץ 2010, והמגרש נפתח לציבור ב-21 בספטמבר 2012. האירוע הראשון שהתקיים במגרש היה קונצרט של ג'יי זי ב-28 בספטמבר 2012. הנטס שיחקו לראשונה במגרש ב-15 באוקטובר 2012 נגד הוושינגטון ויזארדס.
בנוסף למשחקי כדורסל מקצועיים, מארח את קבוצת הכדורסל של אוניברסיטת לונג איילנד בברוקלין LIU בלאקבירדס.
בנא

ערך זה עוסק בסרט ישראלי. אם התכוונתם למשמעות אחרת, ראו .
| --- | --- |

כרזת הסרט
 בימוי:  ניב קליינר
 הופק בידי:  מרק רוזנבאום, אלי מאירוביץ', איתי תמיר, מיכאל רוזנבאום
 תסריט:  ניב קליינר
 עריכה:  אסף קורמן, ג'מאל חלאילא
 שחקנים ראשיים:  שמואל וילוז'ני מיכאל מושונוב רייצ'ל סנטילאן
 מוזיקה:  עדי גלברט
 צילום:  איתי מרום
 מדינה:  ישראל
 הקרנת בכורה:  קנדה קנדה: ספטמבר 2009  ישראל ישראל: 1 באוקטובר 2010
 משך הקרנה:  83 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
בנא הוא סרט קולנוע ישראלי בבימויו של ניב קליינר. הצגת הבכורה של הסרט התקיימה בפסטיבל הסרטים הבינלאומי בטורונטו, בספטמבר 2009. הצגת הבכורה שלו בישראל הייתה במסגרת פסטיבל הסרטים הבינלאומי חיפה מספר 25, באוקטובר 2009. "בנא" השתתף גם בפסטיבל הקולנוע הבינלאומי בקרלובי וארי, צ'כיה, ביוני 2010, במסגרת "Another View" המציגה סרטים בעלי אלמנטים צורניים או תוכניים ניסיוניים.
תקציר העלילה

עמוס (שמואל וילוז'ני) הוא אלמן שמגדל לבדו בדירה קטנה את בנו המפגר יוריק (מיכאל מושונוב), שהוא גאון מוזיקלי. עמוס מפחד לשלוח את בנו למוסד סגור, בו מתעללים בו ויוריק גדל לבד, ללא חברים. עיסוקו של עמוס הוא פינוי בכפייה של אנשים לבתי חולים לחולי נפש. יום אחד עמוס מנסה לפנות מביתו אדם שמנסה להצית עצמו, בביתו של האיש הוא פוגש את בנא (רייצ'ל סנטילאן), עובדת זרה תאילנדית, ומציע לה להתאכסן בביתו. בין עמוס, יוריק ובנא מתרחשת מערכת יחסים שתחילתה בידידות שהולכת ומתהדקת בין בנא לאב ובנו. עמוס מנסה לסייע לבנא לאתר את בעלה פייסאן (ריוג'י שירקוובה), בתחילה במטע בננות בגליל ובהמשך בבית הסוהר, שם הוא מוצא אותו. יוריק מאוהב בבנא ויום אחד כשעמוס בעבודה הוא אונס אותה. כשעמוס מגלה זאת הוא כועס מאוד על יוריק וכולא אותו בחדרו.
השחקנים

| שחקנ/ית | דמות |
| --- | --- |
עמוס: שמואל וילוז'ני
יוריק: מיכאל מושונוב
בנא: רייצ'ל סנטילאן
רמי: גיא סלמן
אייזנשטיין: אייל נחמיאס
אישה בחוף הים: דפנה ארמוני
נער בחוף הים: ניב קליינר
אישה בטלוויזיה: שוש זלמנוביץ
גבעתי: אריה צ'רנר
איש עירום: תום שנאן
פייסאן: ריוג'י שירקוובה
שומר בכלא: שלמה בן משה
טלי: שרון טל
קרדיטים נוספים

עיצוב אמנותי - לי לוי
ליהוק - עמית ברלוביץ
עיצוב תלבושות - אורי גלעדי
איפור - דנה גוראה
בראהמגופטה

| --- | --- |
 לידה:  598 Bhinmal, הודו 
 פטירה:  668 (בגיל 70 בערך) אוג'יין, הודו 
 שם לידה:  ब्रह्मगुप्तः 
 ענף מדעי:  אסטרונומיה, מתמטיקה
 מקום מגורים:  ראג'סטאן, הודו
 תרומות עיקריות
 הצעת אפס במתמטיקה, חישובים אסטרונומיים שונים
 
בראהמגופטה (בהינדית: ब्रह्मगुप्त)‏ (598–668) היה מתמטיקאי ואסטרונום הודי חשוב. נודע בעיקר בזכות היותו הראשון שטבע כללי חישוב שיטתיים למספרים חיוביים ושליליים ופישוט המושג אפס.
בראהמגופטה נולד בעיר בהינאמל שבצפון מערב הודו, וכנראה חי שם כל חייו.
הוא היה ראש מצפה כוכבים באוג'אין שהיה אז המרכז של חקר המתמטיקה בהודו.
עם הישגיו בתחום האסטרונומיה ניתנים לציון חישובים למיקום השמש והירח, חישובי ליקוי חמה וליקוי ירח. הוא היה בדעה שכדור הארץ עגול ומסתובב.
פועלו במתמטיקה

בראהמגופטה פישט מושג חשוב ביותר למתמטיקה: המושג אפס. ספרו בראהמספהוטסידהאנטה
הוא הטקסט המוקדם ביותר בו אפס מוצג כמספר בזכות עצמו, ולא "סתם" תוספת למספר אחר. 
אך ספרו מגיע מעבר לזה, בקביעת חוקים אריתמטיים למספרים שליליים ואפס, שקרובים מאוד בתפיסתם לתפיסה המודרנית. כמו כן בספר זה מהתיעודים המוקדמים ביותר לפתרון כללי למשוואה ריבועית. על שמו קרואים נוסחת ברהמגופטה, משפט בראהמגופטה והזהות של בראהמגופטה, המופעים בספריו. 
בשנת 665 כתב ספר נוסף 'קאנדאקאדיקה' – Khandakhadyaka.
ג'ייקוב ביקסנמן

| --- | --- |
אין תמונה חופשית
 לידה:  27 במאי 1994 (בן 30) מחוז אורנג', ארצות הברית 
 מדינה:  ארצות הברית 
 עיסוק:  דוגמן, צלם, קולנוען
 מקום לימודים:  אוניברסיטת דרום קליפורניה 
 http://jacobbixenman.com
 פרופיל ב-IMDb
 
ג'ייקוב טיילור ביקסנמן (באנגלית: Jacob Bixenman; נולד ב-27 במאי 1994) הוא דוגמן, צלם ויוצר קולנוע אמריקאי.